|  |  |
| --- | --- |
| **Tantárgy neve:Speciálkollégium I. – A fenséges esztétikája****Kódja: NBB\_SB174G3** | **Kreditszáma: 3** |
| A tanóra típusa[[1]](#footnote-1): **szeminárium** és száma: **heti 2 óra** |
| A számonkérés módja (koll./gyj./egyéb[[2]](#footnote-2)): **gyakorlati jegy** |
| A tantárgy tantervi helye (hányadik félév): **V.** |
| Előtanulmányi feltételek *(ha vannak)*: *–* |
| **Tantárgyleírás**:A kurzus fókuszában a fenséges esztétikai minősége áll – főként a fenséges-elméletek megvitatásán keresztül. Megkíséreljük a fenséges fogalmi változatainak áttekintését a leghíresebb szövegek - Longinosz, Burke, Kant, Hegel, Wordsworth, Derrida – értelmezésével. Az egyes irodalomelméleti és filozófiai írásokban a fenséges a spirituális, a vallási, illetve az etikai szférával kapcsolódik össze. Az elemzett szövegek megértését minden esetben irodalmi és művészeti példák egészítik ki, ahol a legizgalmasabb feladatnak a ’retorikai’, a nyelvi valamint a ’filozófiai’ fenséges értelmezése bizonyul. A szemináriumon a legfrissebb fenséges-elméletek megvitatásakor sor kerül a magyarul még csak részleteiben és folyóiratokban hozzáférhető zizek-i filmesztétikai és pszichoanalitikus megközelítésre is. A kurzus elsősorban a dekonstrukció nyelv-, és szövegfelfogása felől közelít az egyes tanulmányokhoz, illetve a műalkotások fenségességének problematikájához, ahol a fenséges értelmezéseinek retorikája maga is a tárgyalt esztétikai minőség jegyeit hordozza. A szemináriumon a hallgatók a diszkussziókban való aktív részvétel mellett - vagy éppen azzal összefüggésben – általuk választott aspektusból házi dolgozatot írnak a megadott tematika alapján. |
| **Kötelező olvasmányok:**Pszeudo-Longinosz: *A fenségről*. Ford. Nagy Ferenc. Akadémiai Kiadó, Budapest, 1965.Edmund Burke: *Filozófiai vizsgálódások a fenségesről és szépről való ideáink eredetét illetően*. Ford. Fogarasi György. Magvető, Budapest, 2008. Immanuel Kant: *A fenséges analitikája*. In Kant: *Az ítélőerő kritikája*. Ford. Papp Zoltán. Ictus, 1997. William Wordsworth: *A fenségesről és a szépről*. In Péter Ágnes (szerk.): *Angol romantika*. Kijárat Kiadó, Budapest, 2003.G. W. F. Hegel: *A fenségesség szimbolikája*. In *Esztétikai előadások 1*. Ford. Zoltai Dénes. Akadémiai Kiadó, Budapest, 1980.Jacques Derrida: *Parergon*. Ford. Boros János, Orbán Jolán. In Házas Nikoletta (szerk.): *Változó* *művészetfogalom*. Budapest, Kijárat, 2001. Slavoj Zizek: *Az ideológia fenséges tárgya. Bevezető*. *Pompeji* 1994/V. évf.**Ajánlott olvasmányok:**Immanuel Kant: *Prekritikai írások*. Osiris-Gond-Cura Alapítvány, Budapest, 2003.Paul de Man: *Esztétikai ideológia*. Ford. Katona Gábor. Janus/Osiris, Budapest, 2000. Lyotard, J.-F.: *A fenségesről*. In Pethő B. (vál.): *A posztmodern*. Gondolat, Budapest, 1992: 291-296.Lyotard, J.-F.: *A fenséges és az avantgárd*. Ford. Széchenyi Á. és Angyalosi G. *Enigma* 1995/2: 49-61. |
| **Tantárgy felelőse** (*név, beosztás, tud. fokozat*)**:** Dr. habil. Antal Éva PhD főiskolai tanár |
| **Tantárgy oktatásába bevont oktató(k),** ha vannak(*név, beosztás, tud. fokozat*)**:** Dr. habil. Antal Éva PhD főiskolai tanár |

1. **Ftv. 147. §**  *tanóra:* a tantervben meghatározott tanulmányi követelmények teljesítéséhez oktató személyes közreműködését igénylő foglalkozás (előadás, szeminárium, gyakorlat, konzultáció) [↑](#footnote-ref-1)
2. pl. évközi beszámoló [↑](#footnote-ref-2)